# Pedetes surdaster

Pedetes surdaster és una espècie de mamífer rosegador de la família dels pedètids, que no està estretament relacionada amb la llebre, tot i la seva semblança.
No es coneixen amb certesa les amenaces per a la supervivència d'aquesta espècie.

## Taxonomia

Pedetes surdaster fou reconeguda com a espècie diferent de la rata llebre sud-africana per Matthee i Robinson el 1997, basant-se en diferències genètiques, morfològiques i etiològiques. La rata llebre sud-africana té menys cromosomes (2n=38) que P. surdaster (2n=40) i altres variacions genètiques. L'espècie fou confirmada per Dieterlen el 2005.

## Distribució i hàbitat

Viu a Kenya i a gran part de Tanzània. A Uganda només s'ha trobat un espècimen al mont Moroto, prop de la frontera amb Kenya. Viu des del nivell del mar fins a una alçada per sobre dels 2.000 metres. El seu hàbitat natural són els herbassars i les estepes semiàrides.

## Descripció

Aquesta espècie té l'aspecte d'un petit cangur i la mida d'un conill. Té el pelatge de color marró per la part de l'esquena i la part superior del cap i la cua, mentre que la part inferior del cap, el ventre i les cares interiors és blanquinós. Té unes orelles llargues i dretes. Les potes del davant són molt curtes, mentre que les del darrere són llargues i estan molt desenvolupades. Es mou donant salts de fins a 2 metres i té una cua llarga, amb pèls negres per la part superior, que li proporciona equilibri. Pot seure sobre les potes del darrere com un esquirol.

## Comportament

Es tracta d'un animal predominantment nocturn, que roman durant el dia en un sistema extens de caus. La seva dieta està formada per les parts verdes de plantes, arrels i altres materials vegetals, i ocasionalment d'insectes.

## Referències

* 1 2 Butynski, T. M. De Jong, Y. Pedetes surdaster. UICN 2008. Llista Vermella d'espècies amenaçades de la UICN, edició 2008, consultada el 4 desembre 2014.
* ↑ Matthee, C. A.; Robinson, T. J. «Mitochondrial DNA phylogeography and comparative cytogenetics of the springhare, Pedetes capensis (Mammalia: Rodentia)» (en anglès). Journal of Mammalian Evolution, 4, 1, 1997, pàg. 53-73. DOI: 10.1023/A:1027331727034.
* ↑ Matthee, C. A.; Robinson, T. J. «Molecular phylogeny of the springhare, Pedetes capensis, based on mitochondrial DNA sequences» (en anglès). Molecular Biology and Evolution, 14, 1, 1997, pàg. 20-29. DOI: 10.1093/oxfordjournals.molbev.a025698.
* 1 2 Nelson, George S. «On Dipetalonema manson-bahri n.sp., from the Spring-hare, Pedetes surdaster larvalis, with a Note on its Development in Fleas». Journal of Helminthology, 35, 1-2, 01-03-1961, pàg. 143-160. DOI: 10.1017/S0022149X0002486X. ISSN: 1475-2697.
* ↑ «Pedetes surdaster (East African Spring-hare)_4426 (c) Greg and Yvonne Dean (WorldWildlifeImages.com)». www.worldwildlifeimages.com. Arxivat de l'original el 2020-09-19. [Consulta: 3 desembre 2016].
* ↑ Butynski, Thomas M.. Macdonald, D.. The Encyclopedia of Mammals (en anglès). Nova York: Facts on File, 1984, p. 634-635. ISBN 0-87196-871-1.
Famílies i espècies vivents d'anomaluromorfs :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Euarchontoglires · Ordre: Rodentia :
Anomaluridae :
Pedetidae :
Zenkerellidae :